CELEX: 62018TA0269
Language: lt
Date: 2019-05-08 00:00:00
Title: Byla T-269/18: 2019 m. gegužės 8 d. Bendrojo Teismo sprendimas byloje Inditex/EUIPO — Ffauf Italia (ZARA) (Europos Sąjungos prekių ženklas — Protesto procedūra — Žodinio Europos Sąjungos prekių ženklo ZARA paraiška — Ankstesni nacionaliniai žodinis ir vaizdinis prekių ženklai LE DELIZIE ZARA ir ZARA — Ankstesnių prekių ženklų naudojimo iš tikrųjų įrodymai — Reglamento (ES) 2017/1001 47 straipsnio 2 ir 3 dalys — Reglamento 2017/1001 18 straipsnio 1 dalis — Pareiga motyvuoti)

8.7.2019   
            
            
               LT
            
            
               Europos Sąjungos oficialusis leidinys
            
            
               C 230/40
            
         
      2019 m. gegužės 8 d. Bendrojo Teismo sprendimas byloje Inditex/EUIPO — Ffauf Italia (ZARA)
      (Byla T-269/18) (1)
      
      (Europos Sąjungos prekių ženklas - Protesto procedūra - Žodinio Europos Sąjungos prekių ženklo ZARA paraiška - Ankstesni nacionaliniai žodinis ir vaizdinis prekių ženklai LE DELIZIE ZARA ir ZARA - Ankstesnių prekių ženklų naudojimo iš tikrųjų įrodymai - Reglamento (ES) 2017/1001 47 straipsnio 2 ir 3 dalys - Reglamento 2017/1001 18 straipsnio 1 dalis - Pareiga motyvuoti)
      (2019/C 230/50)
      Proceso kalba: ispanų
      
         Šalys
      
      
         Ieškovė: Industria de Diseño Textil, SA (Inditex) (Arteixo, Ispanija), atstovaujama advokatų G. Macías Bonilla, G. Marín Raigal ir E. Armero Lavie
      
         Atsakovė: Europos Sąjungos intelektinės nuosavybės tarnyba, atstovaujama J. Crespo Carrillo
      
         Kita procedūros EUIPO apeliacinėje taryboje šalis, įstojusi į bylą Bendrajame Teisme: Ffauf SA (Riese Pio X, Italija), atstovaujama P. Creta, A. Lanzarini, B. Costa, A. Sponzilli ir M. Lazzarotto
      
         Dalykas
      
      Ieškinys dėl 2018 m. vasario 2 d. EUIPO penktosios apeliacinės tarybos sprendimo (sujungtos bylos R 359/2015-5 ir R 409/2015-5), susijęs su protesto procedūra tarp Ffauf Italia ir Inditex.
      
         Rezoliucinė dalis
      
      
                  1.
               
               
                  Panaikinti 2018 m. vasario 2 d. EUIPO penktosios apeliacinės tarybos sprendimą (sujungtos bylos R 359/2015-5 ir R 409/2015-5), susijusį su protesto procedūra tarp Ffauf Italia SA ir Industria de Diseño Textil, SA (Inditex), kiek jis susijęs su prekėmis ir paslaugomis, priskiriamomis prie peržiūrėtos ir iš dalies pakeistos 1957 m. birželio 15 d. Nicos sutarties dėl tarptautinės prekių ir paslaugų klasifikacijos ženklams registruoti 29 klasės — konservuoti, šaldyti, džiovinti, virti vaisiai ir daržovės, drebučiai, uogienės, kompotai, pieno produktai, maistiniai aliejai ir riebalai; 30 klasės — ryžiai, tapijoka, sago kruopos, miltai ir grūdų produktai, duona, pyragas ir konditerijos gaminiai, mielės, kepimo milteliai, druska, garstyčios, actas, padažai, prieskoniai, ryžių užkandžiai; 31 klasės — šviežios daržovės; 32 klasės — šviežios vaisių sultys; 35 klasės — mažmeninės ir didmeninės prekybos konservuotomis, šaldytomis, džiovintomis ir virtomis daržovėmis, maistiniais aliejais, ryžiais, miltais, grūdų produktais, duona, actu ir padažais parduotuvėse ir per pasaulinius kompiuterinius tinklus, iš katalogų, paštu, telefonu, per radiją ir televiziją ir kitas elektronines priemones paslaugos; 43 klasės — restoranų (maitinimo) paslaugos, savitarnos restoranai, kavinės.
               
            
                  2.
               
               
                  EUIPO ir Ffauf Italia padengia savo bei Industria de Diseño Textil (Inditex) patirtas bylinėjimosi Bendrajame Teisme išlaidas.
               
            
         (1)  OL C 231, 2018 7 2.